محمد اسلم وطنجار

محمد اسلم وطنجار يو افغان جنرال او سياسي څېره وه. نوموړي د ۱۹۷۸ ز. کال کې پر ولسمشر سردار محمد داود خان باندې په کودتا کې اساسي برخه درلوده, چې له همدې کودتا سره د غویي انقلاب هم پيل او نوموړی د افغانستان په ډيموکراتيک جمهوري دولت کې يو جګپوړی چارواکی شو.

محمد اسلم وطن جار په ۱۳۲۵ کال کې په پکتیا کې وزېږېد. نوموړی د غوايي میاشتې کودتا له مهمو کسانو څخخ یو و. وطن جار په ۱۳۴۶ کال کې له حربي پوهنتونه فارغ شو.https://www.bbc.com/pashto/afghanistan-43887837

ډګروال وطن جار او جنرال عبدالقادر د کودتا پر شپه د هغه ځمکني او هوايي ځواک مشري کوله چې په کابل کې یې پر دفاع وزارت، هوايي ډګر او ولسمشرۍ ماڼۍ پرلپسې بریدونه کول. ویل کېږي وطن جار تر دې پنځه کاله مخکې د محمد ظاهرشاه حکومت خلاف د محمد داوود خان کودتا کې هم له هغه سره ملګری و.

د عبدالقادر په وینا وطن جار په هغه ورځ له پلچرخي سیمې له ټانکونو سره د ښار منځ ته ورسېد او د ورځې لس نیمې بجې یې پر دفاع وزارت د توپ لومړی ګوزار وکړ. دغه راز وطن جار لومړی کس و، چې د افغانستان د راډیو له لارې یې د کودتا بریا او محمد داوود ماتې اعلان کړه. د خلک دیموکراتیک ګوند له واکمنۍ وروسته نوموړي ته د لومړۍ مرستیالۍ او مخابراتو وزارت مشري ورکړل شول او وورسته په ۱۳۵۸ کال کې نورمحمد تره کي نوموړی د دفاع وزیر په توګه پر دنده وګوماره.

ویل کېږي وطن جار له هغو کسانو و، چې د حفیظ الله امین د واک مخه یې نیوله او له همدې کبله حفیظ الله وروسته هغه ګوښه کړ، خو کله چې امین روسانو وواژه او ببرک کارمل واک ته ورسېد، وطن جار بېرته د مخابرانو د وزیر په توګه وګومارل شو.

وطن جار وروسته د دفاع او کورنیو چارو وزیر په توګه کار وکړ، او ۱۳۶۹ کال کې له دې کبله چې ګواکې د نجیب الله د حکومت پر ضد یې د هغه مهال د دفاع وزیر شهنواز تڼي د کودتا مخه نیولې، د نجیب الله له لوري وستایل شو او د دفاع وزیر دنده ورکړل شوه.

له هغه وروسته چې د نجیب الله حکومت ړنګ شو، وطن جار له هېواده ووت. نوموړی ۱۳۷۹ کې د اوکراین په اودیسا ښار کې د سرطان په رنځ ومړ.

سرچينې

وېشنيزه:افغانان
وېشنيزه:پښتانه
وېشنيزه:د خلق ډيمواکرټيک گوند غړي
وېشنيزه:کمونيستان